[αρχοντος ------]ν ----ε----- μηνος απατουριωνος αρχιτελη[ς] [παρμενιωνος κρ]ατησιλοχος [ηγ]ιου λεοντευς ηγιου αιρεθεντες [υπο του δημου κ]ατα ψηφισμα ωστε νομον εισενεγκειν καθα επ[ιτελεσθησετα]ι ο τε εγδανεισμος του αργυριου ου επιδεδωκεν κριτολαο[ς] [αλκιμεδοντος] και η δημοθοινια και ο αγων και ταλλα δε παντα επιτε[λεσαι γεγ]ραφασι τον αφηροισμον τον αλεξιμαχου του κριτολαου [καθως και] ο τε δημος εψηφισται και κριτολαος επιδεδωκεν εις ταυτα [δραχμ]ας δισχιλιας κατα ταδε το μεν αργυριον εγδανειζεσθ]αι εν τω απατουριωνι μηνι τον τε αρχοντα και τους πρυτανει[ς] [και] μισθωτας και κριτολαον αλκιμεδοντος εγδανειζεσθαι δε αυτ[ο] [απο δε]κατου τους δε δανεισομενους διδοναι υποθηκην χωρια [πλειο]νος αξια δραχμων δισχιλιων ανεπιδανειστα ιδιωτικου δα[νειου και λ]αμβανειν επι τ[η] προδεδηλωμενη υποθηκη μη πλειον δρα[χμων διακ]οσιων υπογραψ[ατ]ω δε ο γραμματευς εις τα δημοσια γραμμα[τα τον δεδ]ανεισμενον εκαστον πατροθεν και του δημου και το πληθος [του αργυ]ριου ου αν η δεδανεισμενος και την υποθηκην ην αν δωι ρητως [τους τ]ε γειτονας παρα[γρ]αφειν κυκλωι τον δε τοκον οι δεδανεισμενοι [το αργ]υριον αποδιδοτωσ[α]ν δεκατον καταβαλλοντες αει εν μηνι απα[τουρ]ιωνι εν τει βουλει κα[θ]απερ και τα ιερα χρηματα το δε αρχαιον ενο[φει]λεσθω παρα τοις δανεισαμενοις επι ταις υποθηκαις εφ αις εδα[νε]ισατο εκαστος καθαπερ και τα φυλετικα εις τον αει χρονον και μη ε[στω] αυτου πραξις μη εξεστω δε τοις οφειλουσιν τουτο το αργυ[ριο]ν καταβαλειν το αρχαιον κατα μηθενα τροπον αλλ ενοφειλεσθω εν ταις υπο[θ]ηκαις επι αις αν δανεισωνται εις τον αει χρονον εαν δε τις καταβαλη παρευρεσει ητινιουν ει αρχ[ο]ντες αυτω προσδεξωνται την καταβολην μη εστω αυτω καταβεβλημενον αλλ ενοφειλεσθω εν ταις [αυ]ταις υποθηκαις και μηθεν ησσον εστω πρακτος κατα ταυτα [και εαν] οι νεοι αρχοντες προσδεξωνται την καταβολην οφειλετωσαν δραχμας χιλιας τω δημοσιωι και η καταβολη α[κυρος] εστω ε[α]ν δε τις των [δ]εδανεισμενων μη αποδωι τον τοκον εν τω μηνι τω απατουριωνι εν τει [β]ουλει η βουλη και οι λογισται και ο αρχων παρα[χρη]μα πρασσετωσαν κα[θα]περ και τα ιερα χρηματα προς το ημιολιον ο δε μισθωσαμενος προκατ[αβαλ]λετω το μισθωμα εν τει βουλει εαν δε τι υπερεχη μισθουμενα τα [χ]ωρια αποδιδοτωσαν τω κυριωι της υποθηκης παραχρημα εν τει βουλει το υπερεχες του τε τοκου και του ημιολιου ο δε γραμματευς υπογραφε[τ]ω την τε μεμισθ[ω]μενην υποθηκην και τ[ο]ν μ[ισθωσα]μενον και ποσου εμισθ[ωσ]ατο και ο τι προκαταβεβληκεν εαν δε τις μισ[θωσα]μενος μη προκαταβαλ[η] [παραχρ]ημα εν τη βουλη ενγραφετω αυτον ω[ς] εποφειλοντα δραχμας διακοσιας τω δημοσιωι. οπως δε [κ]αι η [δημοθ]οινια επιτελε[σ]θει τον ενιαυτον τον μετα αρχοντα ----ην τον αριστωνος το[υς] [π]ρυτανευοντας τομ μηνα τον απατουριω[να ελε]σ[θαι] επιμελητας δυο εξ α[π]αντων [α]ιγιαλεων μη νεωτερους ετων τρι[ακο]ντα οι δε αιρεθεντες λα[βο]ντες το αργυριον το πιπτον παρα[χρ]ημα εμ μηνι απατουριωνι ω[ν]ησασθωσαν βουν αρσενα μη νεωτερον ετων δυο και θυσατωσαν εν τει καλλιστρατου αρτ-------------- οι[κ]ιαι πομπευετωσαν δε τον βουν εκ του πρυτανειου [οι] πρυτ[ανει]ς και [ο] γυμνασιαρχος [κ]αι οι εφηβοι ακολουθειτωσαν δε και οι νεωτεροι παντες ει δε μη τους μη ακολουθουντας επαναγκ[α]ζετω [ο] γυμ[να]σιαρχος τροπωι οτωι αν δυνη[τ]αι οταν δε [π]ο[ιη]σωσιν το [δειπν]ον επ[εν]εγκαντες κρεα ολομελη εστιασατωσαν και επιμη[νι]ευσ[ατωσα]ν [ο]ι επιμεληται επι το δει[πνον] εαν δε αλλο αυτοις φαινηται προστ[ι]θετ[ω]σαν προς το ενον αρ[γυρ]ιον και εις την δημοθοινιαν επιμηνιευοντες μετα του γυμνασι[α]ρχου το δε επιμηνιευθεν του αρ[γυριου φερον]τες επι το δειπνον ποιειτωσαν οι επιμεληται παν[τας τους κλι]σμους κατα τρικλι[νο]ν και το δειπνον αποδιδοτωσαν [το]ις τε πολιταις πασιν τοις παρα[γε]νομενοις εις την αιγια[λη]ν [και παροικοις κα]ι ξενοις και τοις παρα[γε]νομενοις ρωμαιων αυτων και των γυ[ναικων] κα[ι κρ]εα χωρις πα[σι]ν ----- και παρεχετωσαν ηδυ μελικρατον και την διακονιαν πασαν του [δει]πνου παρεχοντες ξυλα και υδωρ και αλειμματα η δε δημοθοινια [γε]νεσθω εν τω γυμνασιωι επαναγκες παραθετωσαν δε οι επιμε[λητ]αι παντως δειπνον αδαπανον τοις εν τω τρικλεινωι και ανθη παρατιθετωσαν δε ταλλα μεν θυθεντα [τ]α δε δερματα αποδομενοι παραχρημα καταναλισκετωσαν παραχρημα και ταυτα εν τοπω διδοτωσαν δε [οι] επιμεληται των εφηβων εκαστω αυ[τ]ων υος κ[ρε]ων μναν τα δ[ε] [παρ]ατιθεμενα απαντα εστω αποφορητα [απο] τ[ο]υ τρικλινου υπο[τι]θεσθωσαν δε οι επιμεληται απο [το]υ [αργ]υριου εις την εχομενη[ν] [ημ]εραν τιμην οινου μετρητων εννεα και πα[ρατιθ]ετωσαν την τε διακον[ιαν] πασαν κατα ταυτα τη εχομενη ημεραι και [τ]ον οινον παρεχετωσαν δε οι επιμελητ[α]ι και τραγηματα αμφοτερας τας ημερας και την δ[η]μοθοινιαν συντελειτωσαν εν τω γυμνασιωι σιτομετρειτωσαν δ[ε] [οι] επιμεληται ωνησαμενοι σιτον πυρινον απο του αργυριου διδον[τ]ες τη προτεραια τοις τε πολιταις τοις επιδημουσιν και παροικοις [κ]αι ξενοις τοις παρεπιδημουσιν των μεν ανδρων εκαστω χοινικα [τ]ων δε παιδων ημισυ χοινικος. οπως δε και ο αγων γινηται οι επιμελη[τ]αι τη νουμηνιαι σφαξατωσαν αμα τη ημεραι κριον ως βελτιστον προς [τ]ω αγαλματι ωι αν στηση κριτολαος του υιου αλεξιμαχου και πα[ραθε]τωσαν παραθεσιν εκ πυρων ημιεκτων τεσαρων και του κριου τα κρεα [ολο]μελη αποζεσαντες παρατιθετωσαν τω αγαλματι και την παραθεσιν [τη] δε δευτεραι συντελειτωσαν τον αγωνα μετα του γυμνασιαρχου καταναλισκοντες εις τα επαθλα τον τε κριον ολον και της παραθεσεως τα ημιση τα δε ημιση εστω των πρυτανεων και των επιμελητων τιθετωσαν δε τα αθλα παντα τιθεντες παιδων και ανδρων κατα τον γημνασι[αρ]χι[κ]ον νομον πανκρατιον δε μη τιθετωσαν αλλ ανακηρυσσεσθω νικων [α]λεξιμαχος κριτολαου]. οπως δε και λαμπας γινηται παιδων και ανδρων [επι]μελεισθω ο γυμνασιαρχος τασσων ως αν αυτω φαινηται και επανα[γ]καζων τρεχειν τους νεωτερους των υποτεταγμενων ετων παντας. προ του δε τον αγωνα συντελεσθηναι οι επιμεληται λογον αποδοτωσαν [τ]ης δαπανης γραψαντες εις σανιδας τοις τε πρυτανεσι και τω γυμνασιαρχωι οι δε εκτιθετωσαν σκοπειν τωι βουλομενωι και ομοσα[τ]ωσαν οι επιμεληται τονδε τον ορκον ομνυομεν δια ποσειδω δημητρα εδαπανησαμεν το αργυριον παν το απ[ο]τεταγμε[ν]ον [ε]ις τ[ε] την δημο[θο]ινιαν και τον αγωνα αφειρημενης τιμης οινου [με]τρητων εννεα και [ο]υ νοσφισομεθα ουθεν και καταστησομ[εν] επιμελητην των ε[υ]ερ[γε]των και αλειτουργητων τον ευπορωτατον οπω[ς αν κ]αι κρατιστα λει[το]υργησηι. ευορκουντι μεν ευ ειναι επιορκουντι δε ταναντια οταν δε ομο[σω]σι[ν] ελεσθωσαν οι επιμεληται επιμελ[η]τα[ς] μει νε[ωτ]ε[ρου]ς ετων τριακο[ντα] και μη εχοντας αλλην λειτουργιαν πολιτικην οι δ[ε] αιρεθεντες διοι[κε]ιτωσαν κατα τα προγεγραμμεν[α] εν τω νομω[ι και π]αραλαμβανοντε[ς] [το] αργυριον το πιπτον εν τει βουλει αναγρ[α]φεσθωσαν τους δε αιρεθεν[τ]ας ο γραμματευς αναγραψατω [α]νακηρυσσε[τω δε ο κηρ]υξ επι του α[γω]νος παραχρημα οτι στεφανουσιν οι πρε[σβ]υτεροι [κ]αι οι εφηβοι και οι [νε]οι παντες αλεξιμαχ[ο]ν κριτολαου αρετης ενεκα και ευταξιας ης [εχ]ων διετελει. οπως δε και η θυσια γιν[η]ται [εις τον] α[ε]ι χρονο[ν] οι πρυ[ταν]εις οι πρυτανευοντες τομ μηνα τον ταυ[ρ]ε[ω]να θυετωσαν αιγα τη [αυτη] ημεραι οταν και επικρατει θυωσι λαμβανοντες και τουτο το [αποτ]εταγμενον παρα των ταμιων και οι ταμιαι επαναγκες διδοτω[σαν]. εαν δε τις ωνησηται τας οφειλουσας υπ[οθ]ηκας η υποθηται καθ ον [ειρη]ται τροπον φερετω τον τοκον καταβαλλων [εν τει βουλ]ει του απα[του]ριωνος μηνος ο εχων την υποθηκην εαν δε μη φερη μισθουσθω η υ[πο]θηκη κατα τα αυτα του δε αρχαιου μη[δ]επ[ο]τε εστω η καταβολη η [δ]ε βουλη και ο αρχων και οι ταμιαι οταν πραξωσ[ι]ν τ[ο α]ργυριον διδοτω[σ]αν παραχρημα εν τει βουλει τοις επιμεληταις τοις κατασταθεισιν και ο γραμματευς αναγραψατω τους τε καταβαλοντας και ποσ[ο]ν [ε]καστ[ος] κατεβαλεν και τους λαμβαν[οντ]α[ς των επιμε]λητων και πο[σ]ον λαμβανουσιν τη δε βουλη [μη] εξεστω προτερον χρηματισαι μ[ηθ]εν μηδε ο επιστατης προτιθετω εαν μη πραξωσιν τον τοκον παρα των οφειλοντων τουτο το αργυριον εαν δε τις επιμελητης αιρεθεις και [λ]αβων το αργυριον μη συντελεση την λειτουργιαν αποδοτω δρα[χ]μας χιλιας τω δημοσιωι και ο πρακτωρ αυτα πραξατ[ω ει δε] μη υποδι[κο]ς εστω τω βουλομενωι εαν δε τις αιρεθεις και λαβ[ων το] αργυριον [τ]ελευτηση οι κληρονομοι αυτου αποδιδοτωσαν [το] αργυριον εν τη [πρω]τη [ε]κκλησιαι αφ ου αν τελευτηση ο δε δημο[ς κα]ι τ[ο] κεφαλαι[ο]ν και το [α]ργυριον το καταβληθεν διδοτω παραχρημα τω δημοσιωι. το δε α[ρχα]ιον το επιδεδομενον υπο κριτολαου ε[ις] ταυτα μη εξεστω με[τα]θειναι εις αλλο μηθεν εαν δε τις ειπη ει επιψηφιση η ο επιστατης ει [οι π]ροεδροι προθωσιν ει ο γραμματευς γραψη ει αναγνω ως δε[ι] ταυτα [τ]α χρηματα εις αλλο τι καταχωρισθηναι ει και [α]λλου μετακινηθη[ν]α[ι] τι των εν τωι νομωι γεγραμμενων ο τουτων τι ποιησας ατιμος [εσ]τω και η ουσια αυτου δημοσια γραφεσθ[ω] δε ο βουλομενος αιγιαλεω[ν] [οι]ς εξεστιν προς τον θεσμοθετην επι τωι ημισει. τον δε νομον τονδ[ε] [ε]ιν[αι κυριον] εις τον παντα χρονον και ο γραμματευς αυτον αναγ[ραψ]ατω εις τα δημοσια γραμματα παντα και εις τας δελτους ου οι [νομοι] [ε]ισιν αναγ[εγ]ραμ[μ]ενοι αναγραψατω δε και κριτολαος ειστηλην και [στ]ησατω [ου] αν και τον ανδριαντα ισται.
Amorgos — Aegiale — end 2nd c. BC
 end 2nd c. BC